**Anne Maritta Brunila** (s. 31. elokuuta 1957 Kankaanpää) on suomalainen ekonomisti. Brunila on mm. Sampo-konsernin, Koneen, Sanoman ja Stora Enson hallitusten jäsen.

Hän toimi myös vuodet 2014-2016 Svenska handelshögskolanin kolmevuotisessa osa-aikaisessa "Professor of Practice" -tehtävässä.

Ura
---

Brunila väitteli tohtoriksi vuonna 1997 Helsingin kauppakorkeakoulusta aiheella *"Eurooppalaista evidenssiä finanssipolitiikan ja kulutus-säästämispäätösten yhteydestä"* (*"Fiscal policy and private consumption-saving decisions: European evidence"*). Lappeenrannan teknillinen yliopisto myönsi Brunilalle keväällä 2008 kauppatieteiden kunniatohtorin arvonimen.

Vuosina 1990–2002 Brunila työskenteli tutkijana Työväen taloudellisessa tutkimuslaitoksessa ja neuvonantajana Suomen Pankissa ja Euroopan komissiossa. Hän oli valtiovarainministeriön apulaisosastopäällikkö vuosina 2002–2003 ja ministeriön kansantalousosaston ylijohtajana vuosina 2003–2005. Vuosina 2006–2009 hän oli Metsäteollisuus ry:n toimitusjohtaja. Vuonna 2009 Brunila aloitti Fortumin yhteiskuntasuhteiden ja kestävän kehityksen johtajana. Hän jatkoi tehtävässä kevääseen 2013 asti.

Brunila on Sampo-konsernin (2003–), Koneen (2009–), Sanoman (2013–) sekä Stora Enson (2013–) hallituksen jäsen. Talouselämä-lehti nimesi hänet Suomen vaikutusvaltaisimmaksi päättäjänaiseksi vuoden 2014 selvityksessään.

Brunila valitsi vuoden 2014 Finlandia-palkinnon saajan.

Yksityiselämä
-------------

Vuosina 2003–2008 Brunila oli naimisissa Keravan ja Jyväskylän kaupunginjohtajana toimineen diplomi-insinööri Pekka Kettusen kanssa. Brunilalla on aiemmasta suhteestaan aivovammainen lapsi.

Bibliografia
------------

* *Kuka olisi uskonut - Muistikuvia*. Helsinki: Tammi, 2020. ISBN 9789520403843.

Lähteet
-------

1. ↑  Anne Brunila professoriksi Hankenille *Taloussanomat*.  24.10.2013. Viitattu 17.2.2014.
2. ↑  Brunila, Anne: *Fiscal policy and private consumption-saving decisions: European evidence*. Helsinki: Suomen Pankki, 1997. ISBN 951-686-558-5. Teoksen verkkoversio.
3. ↑  Pekkarisesta ja Brunilasta kunniatohtorit Lappeenrannassa *Taloussanomat*.  3.1.2008. Viitattu 20.7.2013.
4. 1 2  Hallituksen kokoonpano: Anne Brunila (ks. CV) *sampo.com*.  18.4.2013. Sampo Oyj.  Arkistoitu 5.6.2013. Viitattu 21.7.2013.
5. ↑  Hallamaa, Teemu: Fortumin Anne Brunila jättää tehtävänsä *Yle Uutiset*.  19.10.2012. Viitattu 28.11.2014.
6. ↑  Päättäjänaiset 2014: Anne Brunila vei potin (Arkistoitu – Internet Archive), Talouselämä 4.4.2014.
7. ↑  Finlandia-palkintojen päättäjät valittu *Yle Uutiset*.  20.5.2014. Viitattu 28.11.2014.
8. ↑  Tikkanen, Josi: Brunila ja Kettunen erosivat *Iltalehti*.  10.6.2008.  Arkistoitu 16.1.2014. Viitattu 14.1.2014.
9. ↑  Assistentti kehotti Anne Brunilaa hankkimaan elämän *yle.fi*. Viitattu 25.9.2020.

Aiheesta muualla
----------------

* Arkkipiispalla vieraana tj. Anne Brunila: "Suomalaisen metsäklusterin uudet menestystekijät: puhdas teknologia, uusiutuva energia ja biomateriaalit"[vanhentunut linkki] (1h luentotallenne, .mp3)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |